Cūga

Cūga (Tsuga) – pušinių (Pinaceae) šeimos visžalių medžių gentis. Laja kūgiška, šakos su žemyn nulinkusiais galais. Spygliai plokšti, su vagele viršutinėje pusėje, o apatinėje pusėje su dviem baltais ruoželiais. Vyriškieji kankorėžiai išauga pernykščių ūglių spyglių pažastyse, o moteriškieji – pernykščių ūglių galuose.

Rūšys 

Gentyje yra 9 rūšys, augančios Šiaurės Amerikoje, Rytų Azijoje, Kinijoje, Japonijoje ir kt.

Kanadinė cūga (Tsuga canadensis) – Lietuvoje introdukuota
Karolininė cūga (Tsuga caroliniana)
Įvairiaspyglė cūga (Tsuga diversifolia) – Lietuvoje introdukuota dekoratyviniais tikslais
Japoninė cūga (Tsuga sieboldii)
Kininė cūga (Tsuga chinensis)
Himalajinė cūga (Tsuga dumosa)
Kaliforninė cūga (Tsuga heterophylla)
Juodoji cūga (Tsuga mertensiana)
Tsuga forrestii

Pušiniai
Medžiai ir krūmai